
PARLAMENTUL ROMÂNIEI

CAMERA DEPUTAŢILOR
	COMISIA PENTRU CONSTITUȚIONALITATE
	COMISIA JURIDICĂ,

 DE DISCIPLINĂ ȘI IMUNITĂȚI

	
	Bucureşti, 27.04.2021 

PLx 178/2020/2021


BIROULUI PERMANENT
AL

CAMEREI DEPUTAŢILOR
 
Vă înaintăm, alăturat, RAPORTUL COMUN asupra Legii privind comasarea terenurilor agricole deţinute de asociaţiile agricole constituite de unităţile de cult, aflată în procedură de reexaminare ca urmare a Deciziei Curții Constituționale nr. 776 din 28 octombrie 2020, publicată în Monitorul Oficial al României, Partea I, nr. 1229 din 15 decembrie 2020, cu care Comisia pentru constituționalitate şi Comisia juridică, de disciplină și imunități au fost sesizate în fond prin adresa PLx 178/2020/2021.
În raport de obiectul şi conţinutul său, Legea face parte din categoria legilor organice.

	P R E Ş E D I N T E

Ringo DĂMUREANU
	P R E Ş E D I N T E     

Mihai-Alexandru BADEA                                  

	COMISIA JURIDICĂ, 

DE DISCIPLINĂ ȘI IMUNITĂȚI
Nr.4c-13/264/2020

	
	Bucureşti, 27.04.2021 

PLx 178/2020/2021


RAPORT COMUN 
asupra Legii privind comasarea terenurilor agricole deţinute de asociaţiile agricole constituite de unităţile de cult
În temeiul dispoziţiilor art. 135 din Regulamentul Camerei Deputaţilor, republicat, cu modificările şi completările ulterioare, Comisia pentru constituționalitate și Comisia juridică, de disciplină și imunități au fost sesizate, cu Legea privind comasarea terenurilor agricole deţinute de asociaţiile agricole constituite de unităţile de cult, aflată în procedură de reexaminare ca urmare a Deciziei Curții Constituționale nr. 776 din 28 octombrie 2020, publicată în Monitorul Oficial al României, Partea I, nr. 1229 din 15 decembrie 2020, trimisă cu adresa nr.PL-x 178/2020/2021.

Această Lege, adoptată de Parlamentul României, cu respectarea prevederilor art.75 și ale art.76 alin. (1) din Constituția României, republicată a fost transmisă spre promulgare Președintelui României la data de 19 mai 2020.

Parlamentari aparținând Grupului parlamentar al PNL, USR, UDMR și deputați neafiliați au trimis sesizare de neconstituționalitate referitoare la prevederile Legii privind comasarea terenurilor agricole deţinute de asociaţiile agricole constituite de unităţile de cult.
Curtea Constituțională prin Decizia nr. 776/2020 a admis obiecția de neconstituționalitate formulată asupra Legii privind comasarea terenurilor agricole deţinute de asociaţiile agricole constituite de unităţile de cult. Curtea Constituțională a constatat că Legea precum este neconstituțională în ansamblul său.

Senatul în calitate de primă Cameră sesizată a respins Legea, în cadrul procedurii de reexaminare ca urmare a Deciziei Curții Constituționale în ședința din 22 februarie 2021.
Conform prevederilor art. 75 din Constituția României, republicată, și ale      art. 91 alin. (9) pct. 2 din Regulamentul Camerei Deputaților, republicat, cu modificările şi completările ulterioare, Camera Deputaților este Cameră decizională.
Guvernul prin adresa nr. 171 din data de 19 februarie 2021 a transmis un punct de vedere în sensul că nu susține adoptarea acestei Legi.
În conformitate cu prevederile art.61, art.63 și 129 alin.(1) din Regulamentul Camerei Deputaților, republicat, cu modificările și completările ulterioare, membrii Comisiei juridice, de disciplină și imunități au reexaminat legea sus-menționată în ședința desfășurată în sistem mixt, din ziua de 1 aprilie 2021.

La ședința Comisiei juridice, de disciplină și imunități, deputații au fost prezenți conform listei de prezență. 

În urma dezbaterilor, membrii Comisiei juridice, de disciplină și imunități au hotărât, cu unanimitate de voturi, întocmirea unui raport preliminar de respingere a Legii privind comasarea terenurilor agricole deţinute de asociaţiile agricole constituite de unităţile de cult.
Membrii Comisiei pentru constituționalitate au examinat Legea aflată în procedură de reexaminare și documentele anexate, în ședința care s-a desfășurat în sistem mixt din data de 27 aprilie 2021. 

Din numărul total de 13 membri ai Comisiei pentru constituționalitate au participat la şedinţă 10 deputaţi.
În această ședință, membrii Comisiei pentru constituționalitate au hotărât, cu unanimitate de voturi, să își însușească raportul preliminar transmis de Comisia juridică, de disciplină și imunități.
În urma dezbaterilor și a opiniilor exprimate, membrii comisiilor au hotărât, cu unanimitate de voturi, respingerea Legii privind comasarea terenurilor agricole deţinute de asociaţiile agricole constituite de unităţile de cult. 
În raport cu obiectul şi conţinutul său, actul normativ face parte din categoria legilor organice. 
	 P R E Ş E D I N T E

Ringo DĂMUREANU 
	P R E Ş E D I N T E     

Mihai-Alexandru BADEA                                  



	S E C R E T A R
Laurenţiu-Nicolae CAZAN
	S E C R E T A R      

Cristian-Tudor BĂCANU



Consilier   parlamentar,                                                                                                                                  Consilier parlamentar,                                                                          

Roxana David                                                                                                     

   Dragoș Bucur

